Scădere istorică pentru producția industrială din Germania, din cauza restricțiilor de coronavirus.
Producţia industrială a scăzut cu 17,9% în Germania, în aprilie. În martie, scăderea a fost de 8,9%. Comenzile destinate fabricilor au scăzut cu 25,8% în aprilie şi cu 15% în martie.
Producţia industrială a scăzut cu aproape 18% în Germania în luna aprilie, în contextul restricţiilor aplicate din cauza epidemiei de coronavirus, arată date oficiale citate de agenţia Associated Press.Potrivit Ministerului Economiei de la Berlin, producţia industrială a scăzut cu 8,9% în martie şi cu 17,9% în aprilie.Germania a început relaxarea restricţiilor antiepidemice pe 20 aprilie.Comenzile destinate fabricilor au scăzut cu 25,8% în aprilie şi cu 15% în martie.Coaliţia care susţine Guvernul Angela Merkel a aprobat săptămâna trecută un plan de stimulare a relansării economice în valoare de 130 de miliarde de euro.